அடுத்த ஐந்து நிமிடங்களில் எச்சில் தட்டுகளை வாஷ் பேஷனில் போட்டுவிட்டு கைகளை துடைத்துக்கொண்டே வந்தான். அவனை அருகில் அழைத்தேன். தயங்கி என்னைப் பார்த்து பயந்தான். ஆரம்பத்தில் தயங்கியவனின் தோளைத் தட்டிக் கொடுத்தேன். “தம்பி என்ன படிக்கிற. உனக்கு எந்த ஊரு. அம்மா, அப்பா என்ன பண்ணுறாங்க” எனக் கொஞ்சம் கொஞ்சமாக அவனிடம் பேசிக்கொண்டே பாருக்கு வெளியே அழைத்து வந்தேன். வெளியே வந்ததும் அவன் தயக்கமும் பதட்டமும் ஓரளவுக்குத் தணிந்திருந்ததை உணர்ந்தேன்.